1.3 (Skaal van Pauling)
1ste: 578 kJ/mol
Amerikium (IFA: /ˌaməˈrɪkiəm/) of Amerisium, is 'n sintetiese element in die periodieke tabel met die simbool Am en atoomgetal 95. 'n Radioaktiewe metaal element, americium is 'n actinide wat verkry is deur plutonium met neutrone te bombardeer en was die vierde transuraan wat ontdek is. Dit is na die Amerikas genoem na aanleiding van die vernoeming van europium na Europa.
Suiwer amerikium het 'n wit en silwerige glinstering, teen kamertemperatuur verdof dit stadig in droë lug. Dit is meer silwerig as plutonium en neptunium en skynbaar meer smeebaar as neptunium of uraan. Alfauitstraling van 241Am is ongeveer drie keer soveel as die van radium. Gram hoeveelhede van 241Am stel intense gammastrale uit wat ernstige blootstelling probleme skep vir enige iemand wat die element hanteer.
Amerikium is ook splytbaar; die kritieke massa vir 'n sfeer van 241Am is ongeveer 60 kilogram. Dit is onwaarskynlik dat Amerikium as wapenmateriaal gebruik sou word aangesien die kritieke massa daarvan heelwat groter is as die van die makliker bekombare Plutonium of Uraan isotope. 
Hierdie element kan in kilogram hoeveelhede vervaardig word en het 'n paar gebruike (meestal 241Am aangesien dit makliker is om betreklik suiwer monsters van die isotoop te vervaardig). Amerikium word in huise en kantore aangetref waar sekere tipes rookdetektor 'n baie klein hoeveelheid (omtrent 0,2 mikrogram) van 241Am as 'n bron van ioniseringstraling. 241Am is gebruik as 'n draagbare gammastraal bron vir gebruik in radiografie. Die element is ook gebruik om glas dikte te oordeel om te help om plat glas te skep. 242Am is a neutronuitstraler en word gebruik in neutronradiografie. Die isitoop is egter baie duur om te vervaardig in bruikbare hoeveelhede.
Amerikium is laat in 1944 deur Glenn T. Seaborg, Leon O. Morgan, Ralph A. James, en Albert Ghiorso by die oorlogstyd Metallurgiese Laboratorium by die Universiteit van Chicago (nou bekend as die Argonne National Laboratory) vir die eerste keer gesintetiseer. Die span het die isotoop 241Am geskep deur 239Pu in 'n kernreaktor aan opeenvolgende neutronvangreaksies te onderwerp. Dit het 240Pu en toe 241Pu geskep wat weer na 241Am verval het deur betaverval. Seaborg is patent 3 156 523 vir "Element 95 and Method of Producing Said Element" toegeken. Die ontdekking van amerikium en curium is vir die eerste keer in 1945 informeel op 'n kindervasvrae program aangekondig. 
Tans is die solvent extraction chemie van amerikium belangrik aangesien wetenskaplikes in verskeie dele van die wêreld daaraan werk om die medium termyn radiotoksisiteit van die afval produkte van die herprosessering van gebruikte kernbrandstof te verminder.
Anders as uraan vorm amerikium nie geredelik 'n dioksied americyl kern (AmO2) nie, omdat dit baie moeilik is om amerikium bo die +3 oksidasietoestand te oksideer as dit in 'n waterige oplossing is. In die natuur kan die americyl kern kombineer met karbonaat sowel as ander suurstof moieties (OH-, NO2-, NO3-, en SO4-2) om gelaaide komplekse te vorm wat geneig is om geredelik mobiel te wees met lae affiniteit aan grond.
Vir woordeboekinligting, sien die bladsy americium op WikiWoordeboek
Ontsluit van "https://af.wikipedia.org/w/index.php?title=Amerikium&oldid=1531244"	Kategorieë: Chemiese elementeAktiniedeVersteekte kategorie: Pages using ISBN magic links	Navigasie-keuseskerm
አማርኛالعربيةAsturianuAzərbaycancaБеларускаяБеларуская (тарашкевіца)‎БългарскиभोजपुरीবাংলাBrezhonegBosanskiCatalàMìng-dĕ̤ng-ngṳ̄CebuanoᏣᎳᎩکوردیی ناوەندیCorsuČeštinaЧӑвашлаCymraegDanskDeutschΕλληνικάEnglishEsperantoEspañolEestiEuskaraفارسیSuomiFrançaisFurlanGaeilgeGàidhligGalegoAvañe'ẽગુજરાતીGaelg客家語/Hak-kâ-ngîעבריתहिन्दीFiji HindiHrvatskiKreyòl ayisyenMagyarՀայերենInterlinguaBahasa IndonesiaIdoItaliano日本語La .lojban.Basa JawaҚазақшаಕನ್ನಡ한국어КомиКыргызчаLatinaLëtzebuergeschLimburgsLigureLietuviųLatviešuМакедонскиമലയാളംМонголमराठीКырык марыBahasa Melayuမြန်မာဘာသာनेपालीनेपाल भाषाNederlandsNorsk nynorskNorsk bokmålଓଡ଼ିଆपालिPolskiPiemontèisپنجابیPortuguêsRuna SimiRomânăArmãneashtiРусскийРусиньскыйसंस्कृतम्Саха тылаSicilianuScotsSrpskohrvatski / српскохрватскиSimple EnglishSlovenčinaSlovenščinaShqipСрпски / srpskiSeelterskSvenskaதமிழ்తెలుగుไทยTagalogTürkçeТатарча/tatarçaئۇيغۇرچە / UyghurcheУкраїнськаاردوOʻzbekcha/ўзбекчаVepsän kel’Tiếng ViệtWinarayХальмгYorùbá中文文言Bân-lâm-gú粵語	Wysig skakels	Die bladsy is laas op 9 Februarie 2017 om 22:15 bygewerk.